is is hbs_lat es is is en kk is is hbs_lat en br is is hbs_lat en kk is is en tr en is en en en da da da en is it nl is hbs_lat is is de is de is is de is pl jv is de is is de is pl it is en en is pl it cs is is is en is en en en en is en is en is en en en en is en en en es is en is en is de is de is de is is de is cs is de is de is cs is hu is is is sv is is hu
Sé munur á uppsetningu texta hér að neðan og í PDF skjali gildir PDF skjalið.
Heilbrigðiseftirlits Hafnarfjarðar- og Kópavogssvæðis vegna leyfisveitinga, eftirlits og annarrar gjaldskyldrar starfsemi.
Gjald fyrir reglubundið eftirlit með fyrirtækjum sem hafa verið áhættuflokkuð og falla undir opinbert eftirlit heilbrigðisnefnda fer samkvæmt áhættu- og frammistöðuflokkunarkerfi Matvælastofnunar. Gjald fyrir reglubundið eftirlit með fyrirtækjum sem ekki hafa verið áhættuflokkuð nemur fastri fjárhæð í samræmi við þá eftirlitsskyldu starfsemi sem fram kemur í viðauka með gjaldskrá þessari. Greiða skal fyrir hverja eftirlitsheimsókn.
Vegna eftirlits, sbr. 9. gr. laga um meðhöndlun úrgangs nr. 55/2003, og eftirlits með atvinnurekstri sem heilbrigðisnefndir gefa út starfsleyfi fyrir, sbr. 2. mgr. 14. gr. sömu laga, er heimilt að inn­heimta gjald samkvæmt 9. og 10. gr. gjaldskrár þessarar.
Sýnatökugjald samkvæmt eftirlitsáætlun vegna mælinga örvera
og einfaldra eðlisfræðilegra mælinga.
Af leyfisskyldri starfsemi sbr. 1., 2., og 3. gr. gjaldskrár þessarar er heimilt að innheimta gjald fyrir leyfi eins og hér segir:
Endurútgáfa eða endurnýjun leyfis:
eitt og hálft tímagjald
Auk auglýsingakostnaðar ef við á
Auk eftirlitsgjalds og auglýsingakostnaðar ef við á
og gjald skv. reikningi vegna undirbúnings, ferðar, úttektar og frágangs ásamt auglýsingakostnaði ef við á
Gjaldagi er við móttöku umsóknar eða útgáfu reiknings og reiknast dráttarvextir 30 dögum eftir gjalddaga.
Fyrir vottorð sem Heilbrigðiseftirlit Hafnarfjarðar- og Kópavogssvæðis gefur út samkvæmt fyrir­liggjandi gögnum skal greiða tvöfalt tímagjald.
Ef um aukin eftirlitsverkefni er að ræða, umfram reglubundið eftirlit og/eða sýnatöku sem gert er ráð fyrir í eftirlitsáætlun er heilbrigðiseftirlitinu heimilt að gera sérstakan reikning.
Vegna beitingar þvingunarúrræða skv. VI. kafla laga nr. 7/1998, um hollustuhætti og mengunar­varnir, XI. kafla laga nr. 93/1995 um matvæli og XII. kafla laga nr. 55/2003 um með­höndlun úrgangs skal innheimta fyrir kostnaði eins og um aukin eftirlitsverkefni sé að ræða. Heimilt er að láta vinna verk á kostnað hins vinnuskylda ef tilmæli um framkvæmd eru vanrækt. Útlagður kostnaður er þá greiddur til bráðabirgða af heilbrigðisnefnd, þar sem hún fer með eftirlit.
Útlagður kostnaður af framkvæmd, vegna vinnu eftirlits við framkvæmd og við innheimtu kostnaðar innheimtist hjá viðkomandi.
Um álagningu og innheimtu gjalda sem fer samkvæmt 12. gr. laga nr. 7/1998 um hollustuhætti og mengunarvarnir. Aðildarsveitarfélögin annast innheimtu árlegra eftirlitsgjalda. Heilbrigðiseftirlit Hafnarfjarðar- og Kópavogssvæðis innheimtir önnur gjöld samkvæmt gjaldskrá þessari, s.s. fyrir leyfi, vottorð, matvælaeftirlit, tóbakseftirlit og aukin eftirlitsverkefni. Gjöld samkvæmt gjaldskránni má innheimta með fjárnámi.
Gjalddagi árlegra eftirlitsgjalda samkvæmt 2. og 3. gr. er 1. mars og eindagi 1. apríl ár hvert. Dráttar­vextir reiknast frá gjalddaga séu gjöldin ekki greidd á eindaga auk áfallins innheimtu­kostnaðar.
Þegar sami aðili rekur fleiri en eina tegund starfsemi sem fellur undir gjaldskrá þessa, á einum og sama stað, skal eftir eðli og umfangi starfseminnar leggja saman eftirlitsgjöld vegna viðeigandi starfsemi. Heimilt er þó að innheimta eitt árlegt eftirlitsgjald, þá í þeim flokki sem hæstur er ef aukning umfangs í eftirliti er óveruleg.
Innheimt gjöld samkvæmt gjaldskrá þessari skulu renna til reksturs heilbrigðiseftirlitsins.
Gjaldskrá þessi, sem samin er og samþykkt af bæjarstjórn Garðabæjar 20. október 2016, bæjar­stjórn Hafnarfjarðarkaupstaðar 26. október 2016 og bæjarstjórn Kópavogsbæjar 25. október 2016, með vísun til ákvæða 12. gr. laga nr. 7/1998 um hollustuhætti og mengunarvarnir, með síðari breytingum, 21. gr. laga nr. 55/2003 um meðhöndlun úrgangs og 25. gr. laga nr. 93/1995 um matvæli, með síðari breytingum, staðfestist hér með til að öðlast gildi við birtingu. Um leið fellur úr gildi gjaldskrá nr. 984/2012 fyrir matvæla-, heilbrigðis- og mengunarvarnareftirlit á Álfta­nesi, í Garðabæ, Hafnarfirði og Kópavogi, með síðari breytingum.
Garðabæ, 27. október 2016.
F.h. heilbrigðisnefndar Hafnarfjarðar- og Kópavogssvæðis,
Guðmundur H. Einarsson framkvæmdastjóri.
B deild - Útgáfud.: 10. nóvember 2016
Dómsmálaráðuneytið - Stjórnartíðindi - Sölvhólsgötu 7, 101 Reykjavík
Sími 545 9000 - Netfang: [email protected]